**Daugavpils pilsētas pašvaldības**

**nometņu organizēšanas finansēšanas konkursa specifikācija**

**Vispārīgie jautājumi**

1. Konkursu organizē Daugavpils pilsētas pašvaldības
2. Konkursā atbalstītie projekti tiek finansēti no Valsts izglītības satura centra budžeta programmas “Atbalsts bērnu un jauniešu nometņu organizēšanai”
3. Finansiālajām atbalstam var pieteikties organizācijas, biedrības, nometnes vadītāji.
4. Nometņu īstenošanas laiks: līdz 2021.gada 31.augustam.

**Konkursa mērķis**

1. Nometnes tiek organizētas ar mērķi nodrošināt bērnu un jauniešu nometņu norisi, lai veicinātu to pieejamību, tādējādi sniedzot atbalstu bērniem un jauniešiem prasmju un kompetenču apguvē, viņu labizjūtas un socializēšanās sekmēšanā, spēju un talantu izkopšanā, akadēmisko zināšanu nepilnību novēršanā, kas radušies attālināta mācību procesa rezultātā, kā arī viņu likumiskajiem pārstāvjiem Covid-19 pandēmijas radītās krīzes seku mazināšanā.

**Dalībnieku mērķgrupas**

1. Mērķgrupa – bērni un jaunieši no 7 līdz 18 gadiem (ieskaitot), kuri primāri atbilst šādiem kritērijiem:
   1. sociālā riska grupas bērni un jaunieši (maznodrošinātie, no daudzbērnu ģimenēm, ar mācīšanās, uzvedības, psihoemocionālajiem traucējumiem, ārpusģimenes aprūpē esošie bērni u.c.),
   2. bērni un jaunieši ar speciālām vajadzībām (var nepiemērot noteikto maksimālo vecuma ierobežojumu),
   3. bērni un jaunieši, kuri ir tikuši ierobežoti savu spēju un talantu izkopšanā, individuālo kompetenču pilnveidē un kolektīvajā darbībā valstī noteikto epidemioloģisko ierobežojumu dēļ,

**Nosacījumi nometnes īstenošanai**

1. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv) .
2. Organizējot nometni, jāievēro Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības attiecībā uz nometņu organizēšanu un Vadlīnijas piesardzības pasākumiem bērnu nometņu organizētājiem (<https://nometnes.gov.lv/lapa> ).
3. Var tikt organizētas gan dienas, gan diennakts nometnes iekštelpās un ārtelpās.
4. Nometnes saturs tematiski un mērķtiecīgi jāveido tā, lai sniegtu atbalstu bērniem un jauniešiem šādos virzienos:

11.1. mācību saturā balstītu tēmu apguve, piemēram, dabaszinību, vēstures, valodu nometnes u.tml.;

11.2 bērnu un jauniešu spēju un talantu izkopšana interešu izglītības un profesionālās ievirzes izglītības jomās (mākslā, mūzikā, dejā, sportā, tehniskajā jaunradē u.c.), kā arī līdzdalība Dziesmu un deju svētku tradīcijas saglabāšanas procesā;

11.3. caurviju prasmju un *“soft skills”* jeb komunikācijas, saskarsmes, komandas darba, līderu prasmju, problēmu risināšanas un sociāli emocionālo prasmju pilnveide;

11.4. bērnu un jauniešu fizisko aktivitāšu un veselīga dzīves veida paradumu veidošana.

1. Tiek atbalstītas nometnes, kuru plānotais ilgums ir vismaz 5 dienas un finansējums viena dalībnieka dalībai nometnē nepārsniedz 95 *euro*, kā arī dienas nometnes programmas ilgums ir vismaz 6 stundas dienā un kurās piedalās nemainīga dalībnieku grupa.
2. Nometnes organizētājs nodrošina nometnes dalībniekiem vismaz vienu reizi dienā ēdināšanu, ievērojot veselīga uztura ieteikumus un pārtikas apritē noteiktās higiēnas prasības. Nepieciešamības gadījumā jānodrošina veģetāra ēdiena piedāvājums un jāņem vērā, ja kādam no nometnes dalībniekiem ir individuālā pārtikas produktu nepanesība un jāpiedāvā individuāla ēdienkarte.
3. Attiecināmās izmaksas nometnes norisē:
   1. telpu un aprīkojuma, piem., telts, noma;
   2. transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai);
   3. dalībnieku ēdināšana, izmitināšana;
   4. aktivitātēm un nodarbībām nepieciešamie materiāli un kancelejas preces, ieejas biļetes, ja nometnes dalībnieki apmeklē vietu vai pasākumu, ko iespējams īstenot, ņemot vērā konkrētā brīža epidemioloģiskos drošības nosacījumus saskaņā ar 9.punktu.
   5. nometnes programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
   6. nometnes programmas nodrošināšanai nepieciešamais mazvērtīgais inventārs;
   7. citas nometnes programmas īstenošanai nepieciešamās izmaksas (piemēram, Veselības inspekcijas saskaņojuma izmaksas);
   8. nometnes personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa;
   9. brīvprātīgā darba veicēju izmaksas (kā nometņu dalībniekiem).
4. Neattiecināmās izmaksas - izmaksas, kas neatbilst nometnes mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. citi izdevumi).
5. Viens nometņu organizētājs var piedāvāt, īstenot vienu vai vairākas nometnes.
6. Līgumus slēdz ar vairākiem pretendentiem.
7. Nometnes organizētājam jābūt derīgai nometnes vadītāja apliecībai.
8. Nometnes organizētājs pirms nometnes darbības uzsākšanas veic Ministru kabineta 2009.gada 1.septembra noteikumos Nr.981 “Bērnu nometņu organizēšanas un darbības kārtība” 8.punktā noteiktās darbības, t.sk.:

* saņem Valsts ugunsdzēsības un glābšanas dienesta atzinumu par nometnes vietas atbilstību ugunsdrošības prasībām;
* saņem Veselibas inspekcijas atzinumu, ka nometne gatava uzsākt darbību;
* reģistrē Pārtikas un veterinārajā dienestā dalībnieku ēdināšanas pakalpojumu;
* nometnei jābūt reģistrētai un saskaņotai bērnu nometņu datu bāzē – www.nometnes.gov.lv

**III Finansējuma piešķiršanas kārtība**

1. Maksimālais atbalsta apjoms ir 19 *euro* dienā par viena bērna dalību piecu dienu nometnē.
2. Pašvaldību ietvaros finansējums nometņu organizatoriem piešķirams caurspīdīgā, atklātā, nediskriminējošā un konkurenci nodrošinošā projektu konkursā vai publiskā iepirkuma procesā, kuram var pieteikties jebkurš interesents, kas atbilst attiecīgajiem nometņu organizētāju kritērijiem.
3. Pašvaldība ir tiesīga noteikt kritērijus un nosacījumus nometnes organizētājam un piedāvājuma izvērtēšanai, lai nodrošinātu programmas mērķu sasniegšanu un kvalitatīvu nometnes norisi.
4. Bērnu dalība nometnē tiek nodrošināta bez likumisko pārstāvju līdzfinansējuma.
5. Piešķirto, bet nometnes organizēšanai neizlietoto finansējumu nometnes organizētājs atmaksā pašvaldībai.
6. Ja faktiskais bērnu skaits nometnē ir mazāks nekā ar bērnu likumiskajiem pārstāvjiem noslēgto līgumu skaits par dalību nometnē:
   1. piešķirtais finansējums ir pilnībā attiecināms gadījumos, kad bērns vai jaunietis nav piedalījies nometnē attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums nometnes organizētājam par Covid-19 kontaktpersonas statusu bērnam), kā arī gadījumos, kad izmaksas nav atgūstamas;
   2. pārējos gadījumos piešķirto finansējumu nometnes organizētājs atmaksā atpakaļ pašvaldībai.
7. Pašvaldība var pārskaitīt nometnes organizētājam avansu līdz 90% apmērā no piešķirtā finansējuma. Atlikusī finansējuma daļa – 10% tiek pārskaitīta pēc pārskata iesniegšanas pašvaldībai un saskaņošanas.
8. Pašvaldības iestādei piešķirtais finansējums nometnes organizēšanai tiek iekļauts attiecīgās iestādes budžetā 100% apmērā.

**Projektu dokumentu iesniegšana**

24. Projekts sastāv no:

24.1. pieteikuma;

24.2. nometnes kopējā budžeta;

24.3. informācijas par nometnes vadītāja un iesaistīto pedagogu pieredzi nometņu darbībā;

24.4. nometnes vadītāja apliecības kopijas;

24.5. nometnes programmas projekta.

**Projektu atskaite**

1. Projekta īstenotājs līdz 2021.gada 15.septembrim iesniedz Daugavpils pilsētas pašvaldības Jaunatnes nodaļai rakstisku pārskatu par nometņu norisi un piešķirtā finansējuma izlietojumu, pamatojoties uz nometņu organizētāju iesniegtajiem pārskatiem.

***Sagatavotājs:***

*Daugavpils pilsētas pašvaldības*

*Jaunatnes lietu speciāliste*

*Katrīna Paukšta*

*katrina.pauksta@daugavpils.lv*

*+371 28484338*